службите
 За да осигурят задоволителното функциониране на митническите служби, договарящите се страни подсигуряват съответните служби, в рамките на възможното и на националното законодателство, с:
 a)
 квалифициран и достатъчен по брой персонал за покриване изискванията на трафика;
 б)
 оборудване и улеснения, подходящи за инспекции, като се отчитат видът превоз, стоките за проверка и изискванията на трафика;
 в)
 официални инструкции за служителите да действат съобразно международните споразумения и договорености, както и с текущите национални разпоредби.
 Член 6
 Международно сътрудничество
 Договарящите се страни се ангажират да си сътрудничат и да търсят всяко необходимо сътрудничество от компетентните международни органи, за да се постигнат целите на настоящата конвенция и да се положат усилия за сключване на нови многостранни или двустранни споразумения или договорености, ако е необходимо.
 Член 7
 Сътрудничество между граничещи си държави
 При пресичане на обща сухопътна граница съответните договарящи се страни предприемат подходящи мерки, когато това е възможно, за улесняване преминаването на съответните стоки, а именно:
 a)
 да положат усилия за осигуряване на съвместен контрол над стоките и документацията посредством предоставяне на съвместни съоръжения;
 б)
 да положат усилия за следните съответствия:
 —
 работно време на граничните постове,
 —
 на контролните служби, работещи там,
 —
 на приетите или използвани на място категории за стоки, видове транспорт и международните митнически процедури за транзит.
 Член 8
 Обмен на информация
 При условията, посочени в приложенията, договарящите се страни си разменят при поискване необходимата информация по прилагане на настоящата конвенция.
 Член 9
 Документация
 1. Договарящите се страни полагат усилия за задълбочаване на използването помежду им и с компетентните международни органи на документите, включени в Списъка за образци на ООН.
 2. Договарящите се страни приемат всички документи, произведени по какъвто и да е подходящ технически процес, при условие че са съобразени с официалните разпоредби по отношение на форма, автентичност и удостоверяване, както и да са четливи и разбираеми.
 3. Договарящите се страни осигуряват изготвянето и удостоверяването на необходимите документи да става в стриктно съответствие със съответното законодателство.
 ГЛАВА III
 РАЗПОРЕДБИ ОТНОСНО МИТНИЧЕСКИ РЕЖИМ НА ТРАНЗИТ
 Член 10
 Стоки, намиращи се под митнически режим на транзит
 1. Договарящите се страни осигуряват, в рамките на възможностите си, опростена и бърза обработка на транзитните стоки, особено тези, пътуващи под митнически режим на международен транзит, като ограничат проверките и инспекциите си само за случаите, когато са наложени от действителните обстоятелства или рискове. Освен това отчитат географското положение на страни без излаз на море. Договарящите се страни полагат усилия да увеличат работните часове и пълномощията на действащите пристанищни митнически служби за митническа обработка на стоките, превозвани по реда на митнически режим на международен транзит.
 2. Договарящите се страни полагат усилия да улеснят максимално транзита на стоките, превозвани в контейнери или други товарни единици, осигуряващи адекватна безопасност и сигурност при превози.
 ГЛАВА IV
 СМЕСЕНИ РАЗПОРЕДБИ
 Член 11
 Обществен ред
 1. Разпоредбите на настоящата конвенция не отменят и не ограничават прилагането на забрани или ограничения, отнасящи се до вноса, износа или транзита, когато са наложени в интерес на обществения ред и в частност такива, свързани с обществената безопасност, морал и здравеопазване, или за защита на околната